PATVIRTINTA

Lazdijų rajono savivaldybės tarybos

2015 m. gruodžio d.

sprendimu Nr. 5TS-

**LAZDIJŲ RAJONO SAVIVALDYBĖS TERITORIJOJE ESANČIŲ KAPINIŲ**

**SĄRAŠO SKELBIMO SAVIVALDYBĖS INTERNETO SVETAINĖJE TVARKOS APRAŠAS**

**I SKYRIUS**

 **BENDROSIOS NUOSTATOS**

1. Lazdijų rajono savivaldybės teritorijoje esančių kapinių sąrašo skelbimo savivaldybės interneto svetainėje tvarkos aprašas (toliau – Aprašas) reglamentuoja Lazdijų rajono savivaldybės (toliau – Savivaldybės) teritorijoje esančių kapinių sąrašo paskelbimą ir paskelbto sąrašo duomenų keitimą.

2. Tvarkoje vartojamos sąvokos atitinka Lietuvos Respublikos žmonių palaikų laidojimo įstatyme vartojamas sąvokas.

**II SKYRIUS**

 **SAVIVALDYBĖS TERITORIJOJE ESANČIŲ KAPINIŲ SĄRAŠO**

**SKELBIMAS IR DUOMENŲ KEITIMAS**

3. Savivaldybės teritorijoje esančių kapinių sąrašą, vadovaudamasis Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, parengia Savivaldybės administracijos Architektūros skyrius. Savivaldybės teritorijoje esančių kapinių sąrašą tvirtina Savivaldybės taryba.

4. Patvirtintą Savivaldybės teritorijoje esančių kapinių sąrašą Savivaldybės administracijos Architektūros skyrius pateikia Savivaldybės administracijos Informacinių technologijų skyriui, kuris šį sąrašą ne vėliau kaip kitą darbo dieną nuo jo gavimo dienos paskelbia Savivaldybės interneto svetainės www.lazdijai.lt skiltyje „Gyventojams“.

5. Esant reikalui, Savivaldybės teritorijoje esančių kapinių sąrašą, Savivaldybė gali keisti Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašo, patvirtinto Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ nustatyta tvarka.

**III SKYRIUS**

 **BAIGIAMOSIOS NUOSTATOS**

6. Aprašas gali būti keičiamas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_